CELEX: 62008CN0152
Language: fi
Date: 2008-04-15 00:00:00
Title: Asia C-152/08: Ennakkoratkaisupyyntö, jonka Tribunal Superior de Justicia de Madrid (Espanja) on esittänyt 15.4.2008 — Real Sociedad de Fútbol S.A.D. ja Nihat Kahveci v. Consejo Superior de Deportes ja Real Federación Española de Fútbol

5.7.2008   
            
            
               FI
            
            
               Euroopan unionin virallinen lehti
            
            
               C 171/16
            
         Ennakkoratkaisupyyntö, jonka Tribunal Superior de Justicia de Madrid (Espanja) on esittänyt 15.4.2008 — Real Sociedad de Fútbol S.A.D. ja Nihat Kahveci v. Consejo Superior de Deportes ja Real Federación Española de Fútbol
   (Asia C-152/08)
   (2008/C 171/28)
   Oikeudenkäyntikieli: espanja
   Ennakkoratkaisua pyytänyt tuomioistuin
   Tribunal Superior de Justicia de Madrid
   Pääasian asianosaiset
   
      Kantajat: Real Sociedad de Fútbol S.A.D. ja Nihat Kahveci
   
      Vastaajat: Consejo Superior de Deportes ja Real Federación Española de Fútbol
   Ennakkoratkaisukysymys
   Ovatko Ankarassa 12.9.1963 tehdyn ja neuvoston 23.12.1963 tekemällä päätöksellä 64/732/ETY hyväksymän ETY–Turkki-assosiaatiosopimuksen (1) 37 artikla ja 23.11.1970 tehty sopimuksen lisäpöytäkirja (2) esteenä sille, että urheiluliitto soveltaa pääasiassa kyseessä olevan kaltaiseen, espanjalaisessa jalkapalloseurassa laillisesti ammattiurheilijana työskentelevään Turkin kansalaiseen sääntöä, jonka mukaan seurat saavat peluuttaa valtakunnallisissa kilpailuissa vain rajoitettua määrää sellaisista kolmansista valtioista kotoisin olevia pelaajia, jotka eivät ole Euroopan talousalueesta tehdyn sopimuksen sopimuspuolia?
   
      (1)  Euroopan talousyhteisön ja Turkin välisestä assosiaatiosta Ankarassa 12.9.1963 allekirjoitettu sopimus, joka on tehty, hyväksytty ja vahvistettu yhteisön puolesta 23.12.1963 tehdyllä neuvoston päätöksellä 64/732/ETY (EYVL 1964, 217, s. 3685).
   
      (2)  Brysselissä 23.11.1970 allekirjoitettu lisäpöytäkirja, joka on tehty, hyväksytty ja vahvistettu yhteisön puolesta 19.12.1972 annetulla neuvoston asetuksella (ETY) N:o 2760/72 (EYVL L 293, s. 1).